Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva 
mestskej časti Bratislava-Petržalka konaného
dňa  5. mája 2009

Materiál číslo: 349/2009

K bodu: Žiadosti o odpustenie poplatkov z omeškania úhrady nájomného a plnení  poskytovaných s užívaním bytu_________________________________________

Predkladá :	Návrh uznesenia :

Marián Miškanin	tvorí príloha č. 1
prednosta 	

	

	

Prerokované :

v miestnej rade
dňa 21. 04. 2009

Spracoval :

Marta Kvasnicová
oddelenie bytové

Príloha č. 1

Návrh uznesenia

Miestne zastupiteľstvo mestskej časti Bratislava-Petržalka

n e s c h v a ľ u j e

odpustenie  poplatkov omeškania úhrady nájomného a plnení poskytovaných  s užívaním bytu  žiadateľovi :

p. Helene Chlebovičovej, Osuského 1, byt č. 19 vo výške 8 386,74 €  (252 659,-Sk)

p. Eve Rigovej a Ottovi Rigovi, Osuského 44, byt č.1 vo výške 7 294,71 €  (219 761,-Sk)

p. Jozefovi Vaškovičovi a Amálii Vaškovičovej, Macharova 5, byt č. 19 vo výške 569,71 € (17 163,-Sk)

Dôvodová správa

Helena Chlebovičová požiadala o odpustenie poplatkov z omeškania úhrady nájomného a plnení poskytovaných s užívaním bytu v Bratislave, Osuského 1, byt č.19, ktoré vznikli menovanej z dôvodu neuhrádzania platieb za nájomné a plnení poskytovaných s užívaním predmetného bytu. Svoju žiadosť odôvodňuje  tým, že nedoplatok vznikol v dôsledku jej dlhodobej nezamestnanosti ako aj tým, že splácanie dlžnej sumy by jej veľmi skomplikovalo aj tak už zlú finančnú situáciu. Celková výška poplatkov z omeškania je vo výške 8 386,74 € (252 659,-Sk).

Eva Rigová a Otto Rigo požiadali o odpustenie poplatkov z omeškania úhrady nájomného a plnení poskytovaných s užívaním bytu v Bratislave, Osuského 44, byt č.1, ktoré vznikli menovaným z dôvodu neuhrádzania platieb za nájomné a plnení poskytovaných s užívaním predmetného bytu. Svoju žiadosť odôvodňujú  tým, že uhradili celú sumu pohľadávky. Celková výška poplatkov z omeškania je  7 294,71 € (219 761,- Sk). 

Jozef Vaškovič a Amália Vaškovičová, požiadali o odpustenie príslušenstva pohľadávky, ktoré vzniklo v súvislosti s vlastníctvom bytu č. 19 na Macharovej ul. č. 5 v Bratislave. Pohľadávka vznikla voči Bytovému podniku Petržalka p.o. v období kedy neboli pre bytové domy v správe Bytového podniku Petržalka p.o. zriadené samostatné účty pre Fond prevádzky, opráv a údržby a služby poskytované s užívaním bytu vo vlastníctve. Po zriadení samostatných účtov pre jednotlivé bytové domy, previedol Bytový podnik Petržalka p.o. všetky finančné prostriedky v predpísanej výške t.j. v plnej výške aj v prípadoch, kde boli evidované nedoplatky u vlastníkov, na jednotlivé účty domov. Tieto nedoplatky boli zažalované Bytovým podnikom Petržalka p.o. a finančné prostriedky vrátane príslušenstva patria Bytovému podniku Petržalka p.o. (v súčasnosti mestskej časti) Žiadatelia svoju žiadosť odôvodňujú  tým, že uhradili  pohľadávku čo do výšky istiny a tým, že sú obaja dôchodcovia a nemajú finančné prostriedky. Celková výška poplatkov z omeškania je 569,71 € 
(17 163,- Sk). 

Materiál bol prerokovaný na zasadnutí sociálnej a bytovej komisie dňa 15.04.2009 
na zasadnutí finančnej komisie dňa 14.04.2009. Stanoviská komisie tvoria prílohu č. 2 a 3 tohto materiálu. 
Materiál bol prerokovaný na zasadnutí Miestnej rady mestskej časti Bratislava-Petržalka  
dňa 21.04.2009. Uznesenie Miestnej rady  č. 375 tvorí prílohu č. 4 tohto materiálu.

Uznesenie č. 357
zo dňa 01. 10. 2002

Miestne zastupiteľstvo mestskej časti Bratislava-Petržalka s c h v a ľ u j e podmienky, po splnení ktorých budú posudzované v bytovej a sociálnej komisii žiadosti o odpustenie poplatkov z omeškania úhrady nájomného a služieb spojených s nájmom obecného bytu, ktoré eviduje správcovská organizácia, ak žiadateľ o takéto odpustenie požiada prenajímateľa: 
1.	Žiadateľ má uhradenú pohľadávku na nájomnom a službách spojených s nájmom bytu vo výške istiny
2.	Odo dňa uhradenia pohľadávky na nájomnom a službách spojených s nájmom bytu vo výške istiny uplynulo najmenej 12 mesiacov
3.	Žiadateľ uhradil 10% z celkovej výšky poplatkov z omeškania úhrady nájomného a služieb spojených s nájmom bytu
4.	Žiadateľ si riadne plní povinnosti vyplývajúce z nájmu bytu
Žiadateľ, ktorý zabezpečil náhradné ubytovanie nájomcovi, ktorému bol vypovedaný nájom bytu a podpísal dohodu o prevzatí dlhu tohto nájomcu, ktorý eviduje správcovská organizácia, môže požiadať prenajímateľa o odpustenie poplatkov z omeškania úhrady nájomného a služieb spojených s nájmom bytu, po splnení nasledovných podmienok :
1.	Žiadateľ má uhradenú pohľadávku na nájomnom a službách spojených s nájmom bytu vo výške istiny
2.	Odo dňa uhradenia pohľadávky na nájomnom a službách spojených s nájmom bytu vo výške istiny uplynulo najmenej 12 mesiacov
3.	Žiadateľ si riadne plní povinnosti vyplývajúce z nájmu bytu
4.	Žiadateľ si prenajatý byt upraví na vlastné náklady

Príloha č. 2

Stanovisko
zo zasadnutia sociálnej a bytovej  komisie zo dňa  15. 04. 2009

K bodu : Žiadosti o odpustenie  poplatkov  z omeškania  úhrady  nájomného  a plnení 
   poskytovaných s užívaním bytu

Sociálna a bytová komisia neodporúča schváliť odpustenie poplatkov z omeškania úhrady nájomného a plnení poskytovaných s užívaním bytu žiadateľom :

Helene Chlebovičovej
Eve Rigovej a Ottovi Rigovi
Jozefovi Vaškovičovi a Amálie Vaškovičovej

Prítomní:		8
Hlasovanie:		za		proti		zdržal sa
8		0		0 

Žiadosť p.Boženy Vizváriovej sociálna a bytová komisia žiada doplniť, predvolať žiadateľku z dôvodu riešenia jej finančnej situácie na odd. SV a materiál opätovne predložiť 
na rokovanie soc. a bytovej komisie.   
Prítomní:		8
Hlasovanie:		za		proti		zdržal sa
8		0		0

K žiadostiam o odpustenie poplatkov z omeškania úhrady nájomného a plnení poskytovaných s užívaním bytu žiadateľov: Lívie  Behanovej,  Patrika Faitha a Michaly Faithovej, Andrei Fábrzovej a Pavla Tereka, Amálie Kaprinayovej, Stanislavy  Petríkovej, Andrei Repaskej a Daniela Kriváneka, Jarmily Struškovej, Dagmar Uzolovej a Imricha Uzolu členovia soc  bytovej komisie zaujali 
s t a n o v i s k o:
Sociálna a bytová komisia sa uvedenými žiadosťami bude zaoberať po prerokovaní materiálu „Návrh Dodatku č. 2 Zásad hospodárenia s bytmi v mestskej časti Bratislava-Petržalka“, ktorý bude predmetom rokovania  na zasadnutí MZ dňa 05.05.2009          
Prítomní:		8
Hlasovanie:		za		proti		zdržal sa
8		0		0

V Bratislave 15.04.2009					Mgr. Anna Sotníková
								predsedníčka komisie

Príloha č. 3

Stanovisko
finančnej komisie pri miestnom zastupiteľstve Bratislava-Petržalka zo dňa 14.4.2009

Prítomní: : Mgr. Belohorec,CSc, Ing. Plšek,   Ing. Kocka, MUDr. Janota PhD.,CSc, 
Ing. Hanák, Ing. Vermeš
          
Neprítomní: Mgr. Bakerová-Dragúňová, Ing. Števove, Ing. Weissensteiner  

K bodu : 
Žiadosť o odpustenie poplatku z omeškania
Stanovisko:
Finančná komisia súhlasí s predloženým návrhom podľa stanoviska sociálnej komisie. Zároveň žiada, aby boli priložené fotokópie žiadostí od obyvateľov.

Hlasovanie:
Prítomní:	6
Za:		6
Proti:		0
Zdržal sa:	0

V Bratislave 14.4.2009				Mgr. Michal Belohorec v.r.
predseda FK
Za správnosť: Ing. Lukáček
Príloha č. 4

Žiadosti o odpustenie poplatkov z omeškania úhrady nájomného a plnení spojených s užívaním bytu___________________________________________________________

Uznesenie č. 375

Miestna rada mestskej časti Bratislava-Petržalka
o d p o r ú č a
1.	Miestnemu zastupiteľstvu mestskej časti Bratislava–Petržalka neschváliť odpustenie poplatkov omeškania úhrady nájomného a plnení poskytovaných s užívaním bytu žiadateľom :
			p. Helene Chlebovičovej, Osuského 1, byt č. 19 
			p. Eve Rigovej a Ottovi Rigovi, Osuského 44, byt č.1  
			p. Jozefovi Vaškovičovi a Amálii Vaškovičovej, Macharova 5, byt č. 19 
2.	Žiadosti o odpustenie poplatkov z omeškania úhrady nájomného a plnení poskytovaných s užívaním bytu p. Boženy Vizváriovej, p. Lívie Behanovej, p. Michaly Fajthovej a Patrika Fajtha, p. Andrei Fábryovej a Pavla Tereka, p. Amálie Kaprinayovej, p. Stanislavy Petríkovej, p. Andrei Repaskej a Daniela Kriváneka, p. Jarmily Struškovej, p. Dagmar Uzolovej a Imricha Uzola riešiť po prerokovaní Dodatku č. 2 Zásad o hospodárení s bytmi v mestskej časti Bratislava-Petržalka.